О С Н О В Н О У Ч И Л И Щ Е „ Н Е О Ф И Т Р И Л С К И”

**5922 с. Обнова, ул. Заря № 18 тел. 06538/2642 e-mail** [**ou\_n.rilski@abv.bg**](mailto:ou_n.rilski@abv.bg)

**УТВЪРЖДАВАМ:…………………**

*директор :* ***Ваня Радева***

**ПРОГРАМА**

**ЗА**

**ПРЕВЕНЦИЯ НА РАННОТО НАПУСКАНЕ**

**НА УЧИЛИЩЕ**

**Учебна 2020 – 2021 година**

*Програмата е създадена на основание чл. 263, ал.1, т. 8 от Закона за предучилищното и училищното образование и е приета с решение Педагогическия съвет №11/ 14.09.2020г.*

**ВЪВЕДЕНИЕ**

Програмата за превенция на ранното напускане на училище в ОУ „Неофит Рилски“, с. Обнова е разработена в съответствие с рамковите европейски и национални документи и определените приоритети за развитие в сферата на основното образование.

Програмата конкретизира ключовите мерки в политиките за превенция, интервенция и компенсиране на отпадането и преждевременното напускане на училище на Стратегията за намаляване дела на преждевременно напусналите образователната система (2013–2020), приета от Министерския съвет с Протокол № 44 от 30.10.2013 год.

Програмата е разработена на основата на проект на Министерството на образованието и науката на двугодишен План за изпълнение на Стратегията за намаляване дела на преждевременно напусналите образователната система.

В стратегията за намаляване дела на преждевременно напусналите образователната система /2013 -2020г./, преждевременното напускане на училище е дефинирано като сложно явление, което оказва сериозно влияние върху индивидуалните съдби на пряко засегнатите и благосъстоянието на техните семейства, върху възможното развитие на техните общности и върху цялостното социално-икономическо развитие на една страна в средносрочен и дългосрочен план.

Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионално развитие на децата и младите хора в България.

Това наложи въвеждането на Алгоритъм за взаимодействие между институциите в системата на предучилищното и училищното образование и дирекциите „Социално подпомагане“.

Рискове:

Преждевременното напускане на училище води още до нарастване на рисковете от социално изключване, застрашава сигурността и стабилността на обществото и е предпоставка за влошаване качеството на живот на сегашното и следващите поколения. Здравният статус и достъпът до услуги и ресурси, които могат да осигурят по – добър стандарт и продължителност на живота в добро здраве и благосъстояние са в пряка зависимост от получената по – висока степен на образование.

Посочените последствия са показателни за мащаба и степента на негативното влияние на преждевременното напусналите училище и техните семейства и върху цялостното социално – икономическо развитие на страната.

**АНАЛИЗ НА СЪСТОЯНИЕТО В УЧИЛИЩЕТО**

ОУ ”Неофит Рилски” с. Обнова е училище с дългогодишна история и традиции в обучението на ученици. В него се обучават ученици от различни етноси-роми, турци, българи. Общия брой на учениците за 2020 - 2021 година е 79.Педагогически персонал – 13 учители, непедагогически-5. Училището разполага с много добра материално – техническа база, квалифицирани кадри доказали своя професионализъм през годините, участвайки в различни европейски проекти и национални програми - ,,Подкрепа за успех“, „Без свободен час”, ,,С грижа за всеки ученик”, ,,Заедно за социална интеграция”, УСПЕХи други. Основен проблем в обучението се явява езиковата бариера, недоброто владеене на български език на децата от ромски произход, нередовното посещение на учебните занятия по различни причини. Трудната адаптация в училищна среда, ниския стандарт на живот е определящ фактор за нередовното посещение на учебните занятия, слаба мотивация за учене, неграмотност на част от възрастни роми, слаб контрол от страна на родителите, преместване в друго населено място, социални проблеми, ранни бракове и др. За преодоляването на възникналите проблеми в определен етап училището води гъвкава политика с цел да се разгърне личния потенциал на всяко дете съобразно неговите нужди и потребности и интереси. Предвидени са дейности за разнообразяване методите похвати, средства на работа, традиционни и иновационни. Обогатяване инструментариума на работа с децата, стимулиране, поощрение и оценка на напредъка на ученика в образователно – възпитателния процес. Участие на ученици и родители от различни етноси в училищни и извънучилищни дейности за преодоляване риска от ранно отпадане от училище.

**ПРИЧИНИ ЗА ОТПАДАНЕ ОТ УЧИЛИЩЕ :**

Причините за отпадане от училище са многообразни и не се проявяват изолирано, а въздейтват комплексно. Това определя необходимостта да се подхожда комплексно и същевременно да се действа индивидуално към конкретния случай на всяко дете, застрашено от отпадане или вече отпаднало от училище.

Отпадането на ученици от училище е не само социален, но и педагогически проблем. Причините за това са различни. Корените на това явление трябва да се търсят от една страна в семейната среда, в мотивацията на учениците за учебен труд, в слабия стремеж за личностна реализация в училищната среда, а от друга и в педагогическата колегия.

Анализирайки проблема проблема константирахме, че учениците са в училище, но поради липса на интерес или слаби постижения в учебните занятия, допускат неизвинени отсъствия. Имат лоши прояви по отношение на дисциплина и междуличностно общуване в училище, както и голям брой слаби оценки, което неминуемо ги поставя в групата на застрашени от отпадане.

Причините за преждевременното напускане на училище могат да бъдат класифицирани в няколко основни категории:

1. Социално-икономически причини.
2. Образователни причини.
3. Етнокултурни причини
4. Психологически причини
5. Институционални причини
6. Причини свързания със здравния статус.

* Социално– икономически причини: ниски доходи, лошото качество на живот на определени социални слоеве, поради задължение да гледа по – малкия си брат/сестра, използване на детето като трудов ресурс;
* Образователни причини: слаб интерес към учебния процес и произтичащото от него нежелание да се посещава училище, затруднения при усвояването на учебния материал, наличие на конфликтни отношения със съученици и/или учители и др. ;
* Етнокултурни причини: по – ниска ценност на образованието и др. ;
* Психологически причини: неувереност в себе си, чуство за неуспех, отчуждение от натрупания училищен опит и др.
* Институционални причини: като такива могат да квалифицират недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане на училище и др.;
* Причини свързани със здравния статус: в контекста на политиките за развитие на приобщаващото образование продължава тенденцията за интегриране на децата със специални образователни потребности в общообразователните училища. Рисковете за преждевременното напускане на училище са свързани с недостатъчна диагностика и подготовка на детските градини и училищата за приобщаването на тези деца. Тук се включват и всички фактори на образователната среда, материалната база, човешките и финансовите ресурси, които не отговарят на изискванията за прилагане на приобщаващото образование;

В ОУ “Неофит Рилски“ ученици, застрашени от отпадане са основно тези, които имат неизвинени отсъствия или имат повтарящи се прояви на агресия към съучениците си.

*Отпаднали ученици* ***:***

През изтеклата 2019-2020 година има отпаднали ученици. Това са Таньо Мирославов Минчев и Франко Павлинов Розев – поради допуснати отсъствия по неуважителни причини за над 2 месеца. И двамата ученици са реинтегрирани и през настоящата учебна година ще бъдат отново в седми клас. Таньо е навършил 16 години през месец март. Екипът по обват и задържане посети неколкократно семейството им. Напуснаха училище 2 ученици, поради заминаване в чужбина: Семра Данаилова Маринова и Сезгин Данаилов Маринов.Увеличи се броя на отсъстващите от училище. Малка част отсъстват по уважителни причини /здравословни или семейни /, но с доказан документ-уведомително писмо, извинителна бележка. Друга част отсъстват безпричинно поради слаб или липсващ контрол от родителите, социално-икономически проблеми, незаинтересованост и др. Има ученици, които никога не отсъстват.

През пролетта по време на обучението от разстояние в електронна среда с повечето ученици 60% образователният процес протече успешно. Учениците се включваха активно в часовете. Родителите им съдействаха активно на училището. За съжаление не всички семейства разполагаха с електронни устройства- компютри, таблети и дори телефони. Поради тази причина с 14 ученици се работеше чрез хартиен носител. Някои семейства имаха устройства, но нямаха интернет свързаност (28 на брой) и на тези, на които местният оператор можеше да осигури връзка, това беше направено и училището плащаше месечната им такса. Обучението беше трудно при няколко семейства, които имаха по 2-3 ученика , а пък само едно устройство.

*Среден успех на училището*:

През изминалата година средният успех на училището беше Много добър 4,53. Учениците показаха сравнително добри резултати на външното оценяване за седми клас. По български език средната оценка е Добър 4, 45. Голяма част от учениците през изминалата година участваха в ИИД и проект „Подкрепа за успех“ по желание на самите ученици и техните родители от различни етноси. Сформираните групи са с различна насоченост. Реализацията на проекта е успешна. Удовлетворени са от постигнатите резултати и заявяват, че ще участват и през следващата година в проект ,,Подкрепа за успех”. Имаме изявени ученици в математическо състезание.

С цел подпомагане учителите относно организиране на отделните училищни празници за предстоящата учебна година да се ангажират в училищния живот и родители. По-голямата част от родителите се отзовават на родителски срещи, празници и други мероприятия, показват своя интерес и желание за сътрудничество, но има и неадаптирани, незаинтересовани и никога не се явяват в училище, освен ако не е възникнал някакъв проблем. Образователният медиатор също полага големи усилия в работата си с родителите.

**НАШИТЕ ПРИНЦИПИ:**

***Училището може да бъде привлекателно за всяко дете!***

1. Да подпомагаме въвеждането на интеркултурно образование в училище – чрез избираеми учебни часове (ИУЧ), предметите от задължителните учебни часове (ЗУЧ) – за да могат учениците и техните родителите да видят своята култура в училище, както и за формиране на толерантност сред всички ученици и родители.
2. Да подпомагаме качественото въвеждане на разнообразни извънучилищни дейности (ИИД) с цел разнообразяване на учебната програма и приближаването до потребностите на ученика.
3. Да направим училището привлекателно място и за учениците, които не проявяват особен интерес към учебното съдържание.
4. Да създадем толерантна среда, която ученикът да почувства като своя, в която може да открие своето място.

Всяка учебна година в училището се разработва Програма от превантивни мерки за преодоляване отпадането на учениците от училище и регистър към нея. Но за ефективното прилагане на програмата е необходимо първо да се определят рисковите групи от ученици, застрашени от отпадане, както и да се предложат превантивни мерки, насочени към тези групи ученици.

**ЦЕЛИ НА ПРОГРАМАТА:**

1. Разработване и изпълнение на комплекс от ефективни мерки и дейности за превенция и намаляване на риска от преждевременно отпадане на ученици от индетифицираните рискови групи в училище.
2. Подобрени резултати от НВО, олимпиади и осигурена образователна и личностна подкрепа на всеки ученик.

Политиките и мерките, които училището предприема за преодоляване на причините за отпадане са подчинени на националните, областни и общински стратегически мерки, като се отчита спецификата на образователната институция и нуждите от подкрепа на всяко дете. В училището се акцентира върху силните страни на всеки ученик, което подпомага личностното му развитие.

Политики и мерки в ОУ „Неофит Рилски“ произтичащи от:

**Семейни и социални причини:**

1. Възможно е нежелание на родителите детето да ходи на училище, поради страх от социална изолация, по – ниска самооценка, невъзможност към адаптиране към учебния процес и останалите ученици.

Мерки: Мотивиране, консултиране и подпомагане чрез редица дейности за приобщаване на децата със специални образователни потребности, децата от ромски произход, както и изоставени от семейства, заминали за чужбина.

1. Трудова миграция на родителите. Напускане на единия или двамата родители на страната поради невъзможност за издръжка на семейството и търсене на работа в чужбина. Оставяне на детето на грижите на баби и дядовци, които нямат същия авторитет и изпадат в безсилие за справяне с новите модели на поведение на децата и трудовата социална обстановка.

Мерки: Ежеседмични контакти на класните ръководители с родителите/настойниците на учениците, сътрудничество с други институции, а при необходимост при прояви на тези деца – Детска педагогическа стая.

1. Недостатъчна образованост на родителите и липса на занижен контрол върху цялостното развитие на ученика. Изразява се в неконтролиране на часовете за прибиране от училище, непознаване на контактите и приятелския кръг на детето, непроверяване на изученото през деня и подготовката на ученика за следващия ден – домашни работи, изпълнение на други поставени от учителя задачи.

Мерки: Мотивиране и приобщаване на тези деца за посещаване целодневната организация в училище, провеждане на срещи на тези родители с ръководство, класни ръководители, мотивиране, консултиране и приобщаване към училищната общност.

1. Чести конфликти между агресивни родители, неглижиране и насилие над детето – побой, домашно насилие, развод и др.

Мерки: Сътрудничество с „Отдела за закрила на детето” и други институции.

1. Социално слаби семейства .

Мерки: Оказване на социална помощ чрез получаване на дрехи , обувки, раници (от дарения). За учениците от 1 до 7 клас има осигурени безплатни учебници, а за тези от 1 до 4 клас е осигурена безплатна закуска, плодове и мляко.

**По – важни мерки и дейности, залегнали в програмата на ОУ „Неофит Рилски“ за превенция на ранното напускане на училище са:**

* Разработване и реализиране на мерки за проследяване на преместването и отсъствията на учениците:
* Обобщаване всяка седмица на информацията за осъствията на учениците от класните ръководители. При отсъствие на ученик - информиране на родителите от класния ръководител за изясняване причините още в същия ден.
* Координиране на действията на класните ръководители с тези на училищното ръководство.
* Запознаване на учениците с правилника на училището от класните ръководители още в първия учебен час.
* Разглеждане в часа на класа на теми свързани :
* с превенция на насилието;

-с неправомерните действия, характерни за малолетните и непълнолетните ученици;

- опасностите от сърфиране в интернет както и други рискови прояви, които могат да застрашат децата и да доведат до отпадането им от училище;

- теми свързани с гражданското образование /здравно образование и възпитание/.

* Системно подпомагане на ученическия колектив за създаване на екипност - провеждане на тренинги за създаване на екипност, доверие, подобряване на модела на общуване и изграждане на толеранс.
* Подпомагане адаптирането на учениците от петите класове от начален към прогимназиален етап на обучение, чрез провеждане на тренинги – за адаптация и екипност.
* Утвърждаване на позитивна дисциплина – използване на мерки и подходи, гарантиращи изслушване на ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.
* Развитие на училищната общност – превенция на обучителните трудности и ранното оценяване на риска от тях.
* Провеждане на изнесено обучение по социални умения и работа в екип с учениците от подготвителните класове, с цел по бързото и по лесното им адаптиране в новата среда на училището.
* Квалификация на педагогическите специалисти, насочена към индетифициране и справяне със случаите на риск от преждевременно напускане на училище.
* Екипна работа между учителите и другите педагогически специалисти – обсъждане на проблеми и обмяна на добри практики при работата им с едни и същи ученици с цел повишаване на ефективността на педагогическите подходи. Учителят може да бъде успешен при условие, че е достатъчно гъвкав, трудностите са му интересни и е готов да опитва различни подходи, уважава индивидуалните различия, умее да слуша и прилага препоръките на членовете на екипа, чувства се уверен в присъствието на друг възрастен в класа и е съгласен да работи заедно други учители в един екип.
* Осигуряване на консултации по съответните предмети, както и допълнителна работа през ваканциите с всеки застрашен от отпадане ученик, поради слаби оценки и невъзможност да покрие държавните образователни стандарти. Включване в ЦДО от 1 до 6 клас- три групи.
* Занимания по интереси – за развитие на способностите и на компетентностите на учениците, за изява на дарбите им в областта на науките, технологиите, изкуствата, спорта, глобалното, гражданското и здравно образование, както и придобиване на умения за лидерство.
* Включване на застрашените от отпадане ученици в извънкласни и извънучебни дейности: ден на самоуправлението, провеждане на училищни тържества и приобщаване на учениците към училищната общност, отбелязване на различни празници, разнообразен спортен календар.
* Поощряване с морални (грамоти) и материални награди.
* Индивидуална подкрепа за ученика от личност, която той уважава / наставничество /.
* Кариерно развитие: Много важни са дейностите свързани с професионалното ориентиране и кариерното развитие на учениците. За тази цел през 2019 -2020 учебна година всички ученици от 7 клас, по подходящ начин ще бъдат запознати с интересни и желани професии. По този начин учениците застрашени от отпадане могад да определят професията която им допада. Това ще ги мотивира за по добри учебни постижения и за оставане в училище.
* Библиотечно информационно обслужване – в училището се осигурява чрез училищната библиотека, която гарантира свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация.
* Подобряване възможностите на обучение на деца със СОП. Осигуряване на обща и допълнителна подкрепа за личностово развитие в зависимост от оценката на индивидуалните потребности на ученика от екипа за подкрепа за личностно развитие.
* Включване на родителската общност за повишаване на активността и сътрудничеството с училищното ръководство.
* Сътрудничество с различни организации – Дирекция „Социално подпомагане”, Отдел за закрила на детето, Детска педагогическа стая, „и др.
* Отчет на дейностите и мерките по програмата.

**Други дейности за реализиране на програмата**

|  |  |  |  |  |
| --- | --- | --- | --- | --- |
| Проблем | Дейност за разрешаване на проблема | Очаквани резултати | Отговорници | Срок |
| 1.Ниска мотивация за учене.  2.Неграмотност на родителите.  3.Занижен контрол от страна на родителите.  4.Голям брой отсъствия .  5.Липса на училищна готовност.  6.Ранни бракове. | 1.Повишаване педагогическите изисквания и очаквания от децата. Поощряване успеха и постиженията им.  2.Организиране форми за индивидуална работа, подпомагаща отделните ученици за преодоляване на специфични трудности, свързани с ученето.  3.Допълнителна работа с деца без училищна готовност през целия начален етап с цел достигане на ДОИ.  4.Разработване на система от училищни мерки и програма за превенция на отпадналите.  5.Откриване и стимулиране на талантливи деца за участие в различни инициативи.  6. Дейности насочени към съхраняване и развиване на културната идентичност на учениците от етническите малцинства и техните връстници в интеграционна мултикултурна среда:  - разширяване броя на учениците обхванати в ИИД. Изява на училищно и извънучилищно ниво.  7. Взаимно партньорство между родителска и учителска общност, лектории.  8. Работа с отделните институции ”Закрила на детето” „Социални грижи”лекции,филми.  9. Включване на компонент „интеркултурна компетентност” при определяне на диференцираното заплащане на учителите.  10.Повишаване квалификацията на учителите за работа в мултикултурна среда обвързана с резултатите и постиженията на ученици в НВО. | 1.Повишаване мотивацията за посещение на учебните занятия, успех и постижения.  2.Промяна на отношението и нагласата на родителите към училищната институция като полезна и необходима за тях. 3.Повишаване интереса към учебния процес, завишаване контрола върху децата. 4.Намаляване броя на отсъствията и задържане в училище. 5.Съвместна работа на училището с подготвителната група. 6.Намаляване случаите на ранни бракове в училище на ученици в задължителна училищна възраст. | Класни ръководители и преподаватели    Учители в ЦДО и  класни ръководители  Класни ръководители.  Ръководителите на проект ,,Подкрепа за успех”  Директор и преподаватели | **П**  **О**  **С**  **Т**  **О**  **Я**  **Н**  **Е**  **Н** |

**VІ .МЕРКИ:**

**І Начален етап:**

1. Изготвяне на поименен списък от класните ръководители, в чиито класове има ученици със затруднения в ограмотяването.
2. Изготвяне на личен профил на тези ученици (по образец).
3. Изработване на индивидуален тематичен план и календарен график за преодоляване на изоставането.
4. Определяне на ден от седмицата(може да се използва и ДЧ на класа), в който родителите на тези ученици да бъдат запознавани с постиженията на своите деца, а също така могат да се включват в занятията под формата ,,Аз уча мама и татко”.
5. Изготвяне на портфолио на тези ученици.

**ІІ. Прогимназиален етап:**

1. Създаване на дискусионен клуб « 3 + » с учениците от VІІ клас, в който да бъдат включени застрашените от отпадане ученици. В клубове с такъв формат да бъдат включени и ученици от V и VІ класове, като в ръководството на тези клубове участват класните ръководители и ученици от ученическите активи.
2. Създаване на график за извънредни консултантски часове по Български език и литература, Немски език, Математика, История и цивилизации и География и икономика.
3. Изработване на личен профил на застрашените от отпадане ученици от класните ръководители (по образец) на всички класове от V клас нагоре.
4. Провеждане на анкета с тези ученици за установяване на проблема.
5. Изработване на индивидуален тематичен план за всеки ученик със слаби резултати, за преодоляване на изоставането по предмети.
6. Изработване на портфолио на учениците със слаби постижения по предмети от съответния учител, който преподава.
7. Провеждане на родителска среща с родителите на тези ученици, на която дават писмено съгласие за предприемане на съответните мерки(ако се наложи и наказателни) спрямо техните деца и получават личен график с дните и часовете за консултации.
8. Да се извършва месечен контрол от класния ръководител за състоянието на учениците и се изготвя отчет в писмена форма (свободен текст).
9. При положителни резултати, ученикът да бъде поощряван с грамота, която се прилага към личния му профил.
10. При негативни резултати или при повторение на такива, ученикът да бъде наказван със седмично дежурство или полагане на труд, по преценка на ръководството.